《方蕙岩常簿二首 其一》
宋代·释元肇

名教非无乐，何缘事上眉。不闲因接物，先老为忧时。

两郡垂棠荫，东园长桂枝。用公浑未尽，一世有馀悲。

作者简介：释元肇（一一八九～？）（生年据本集卷上《寄赵东阁》“与君生己酉”及卷下《丁巳生朝》年六十九推定），字圣徒（日刻本本集署名），号淮海，通州静海（今江苏南通）人，俗姓潘。年十九薙染受具。参浙翁于径山，命为掌记。出世通之光孝，历住吴城双塔、金陵清凉、天台万年、苏之万寿、永嘉江心、杭之净慈、灵隐等寺，圆寂于径山。有《淮海挐音》二卷。